S-1347/2020

D Ó M U R

Héraðsdóms Reykjaness 7. júlí 2020 í máli nr. S1347/2020:

Ákæruvaldið

(G-kvk-nf R-kvk-nf S-kvk-nf saksóknarfulltrúi) gegn

S-kk-þgf H-kk-þgf H-kk-þgf

(S-kk-nf S-kk-nf lögmaður)

Mál þetta, sem dómtekið var 29. júní sl., höfðaði lögreglustjórinn á höfuðborgarsvæðinu með ákæru 19. maí sl. á hendur ákærða, S-kk-þgf H-kk-þgf H-kk-þgf, kt. 0000000000, Bæjarholti 5 í Hafnarfirði:

„fyrir eftirtalin brot:

1. Umferðarlagabrot með því að hafa, þriðjudaginn 21. ágúst 2018, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 585 ng/ml og tetrahýdrókannabínól 1,1 ng/ml) um Hafnargötu í Reykjanesbæ, við hús nr. 32, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1., sbr. 8. mgr. 58. gr., sbr. 1. mgr. 95. gr. umferðarlaga nr. 77/2019.

2. Umferðar og fíkniefnalagabrot með því að hafa, þriðjudaginn 2. október 2018, ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 370 ng/ml og tetrahýdrókannabínól 3,3 ng/ml) um Reykjanesbraut í Hafnarfirði, við Kaplakrika, þar sem lögregla stöðvaði aksturinn og haft í vörslum sínum 0,32 g af maríhúana sem lögregla fann við öryggisleit á ákærða.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Umferðarlagabrot með því að hafa, miðvikudaginn 26. desember 2018, ekið bifreiðinni [...] óhæfur til að stjórna henni örugglega vegna áhrifa ávana og 2 fíkniefna (í blóði mældist amfetamín 530 ng/ml og tetrahýdrókannabínól 3,8 ng/ml) um Skólabrú í Reykjavík, við Kirkjutorg, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa, föstudaginn 25. janúar 2019, ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 685 ng/ml, metýlfenídat 25 ng/ml og tetrahýdrókannabínól 8,3 ng/ml) um Reykjanesbraut í Reykjanesbæ, vestan við Grindavíkurafleggjara, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1., sbr. 8. mgr. 58. gr., sbr. 1. mgr. 95. gr. umferðarlaga nr. 77/2019.

5. Umferðar og fíkniefnalagabrot með því að hafa, sunnudaginn 24. febrúar 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 600 ng/ml, MDMA 55 ng/ml, metýlfenídat 20 ng/ml og tetrahýdrókannabínól 3,5 ng/ml) um Meistaravelli í Reykjavík, á móts við hús nr. 27, þar sem lögregla stöðvaði aksturinn og haft í vörslum sínum 1,00 g af amfetamíni og 0,26 g af ecstasy sem lögregla fann við öryggisleit á ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Umferðar, fíkniefna og vopnalagabrot með því að hafa, sunnudaginn 23. júní 2019, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1700 ng/ml og tetrahýdrókannabínól 0,7 ng/ml) um Vesturlandsveg í Mosfellsbæ, við Þingvallaafleggjara, þar sem lögregla stöðvaði aksturinn og haft í vörslum sínum 286,14 g af amfetamíni og haglabyssuskot, sem lögregla fann við leit í bifreiðinni.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018, og 1. og 2. mgr. 23. gr. vopnalaga nr. 16/1998. 3

7. Umferðarlagabrot með því að hafa, þriðjudaginn 4. júní 2019, ekið bifreiðinni [...] sviptur ökurétti og með 79 km hraða á klukkustund um Vesturlandsveg í Hvalfirði, norður Hvalfjarðargöng, þar sem leyfður hámarkshraði var 70 km á klukkustund.

Telst brot þetta varða við 3. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 0,32 g af maríhúana, 1,00 g af amfetamíni og 0,26 g af ecstasy skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018, og haglabyssuskoti skv. 1. mgr. 37. gr. vopnalaga nr. 16/1998.“

Ákærði krefst vægustu refsingar sem lög leyfa. Þá er þess krafist að allur sakarkostnaður verði greiddur úr ríkissjóði, þar með talin málsvarnarlaun skipaðs verjanda.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru, þó þannig að akstur ákærða undir áhrifum lyfja í 4. og 5. ákærulið verður heimfærður undir 2. mgr. 48. gr. laga nr. 77/2019, sbr. einnig 1. mgr. 180. gr. laga nr. 88/2008 um meðferð sakamála.

Ákærði er fæddur árið [...]. Samkvæmt sakavottorði ákærða var hann fundinn sekur um umferðarlagabrot og vörslur fíkniefna með dómi Héraðsdóms Reykjaness 28. janúar 2019, en þá var honum gert að sæta fangelsi í 90 daga. Að öðru leyti hefur sakaferill ákærða ekki þýðingu við ákvörðun refsingar nú. Brot ákærða samkvæmt ákærliðum 1 til 4 framdi ákærði áður en hann hlaut fyrrgreindan dóm 28. janúar 2019, en þar af leiðandi verður ákærða dæmdur hegningarauki vegna brota hans, sbr. 78. gr. almennra hegningarlaga. Hvað varðar magn þess amfetamíns sem ákærði hafði í vörslum sínum samkvæmt ákærulið 6 verður ekki fram hjá því litið að efnin voru blaut við vigtun, en rýrnun sem ganga verður út frá því að verði á slíkum efnum við þurrkun 4 ber að virða ákærða til hagsbóta við ákvörðun refsingar, sbr. til nokkurrar hliðsjónar dóm Hæstaréttar frá 10. maí 2007 í máli nr. 667/2006.

Ákærði hefur nú í annað sinn verið fundinn sekur um akstur undir áhrifum ávana og fíkniefna.

Að öllu framangreindu virtu þykir refsing ákærða hæfilega ákveðin fangelsi í 120 daga. Unnt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til tilvitnaðra ákvæða laga nr. 77/2019 í ákæru ber að svipta ákærða ökurétti í fimm ár frá dómsbirtingu að telja.

Þá verða fíkniefni og haglabyssuskot gerð upptæk eins og krafist er og nánar greinir í dómsorði.

Loks verður ákærði dæmdur til að greiða sakarkostnað, þ.m.t. málsvarnarþóknun skipaðs verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf H-kk-nf H-kk-nf, sæti fangelsi í 120 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fimm ár frá dómsbirtingu að telja.

Ákærði sæti upptöku á 0,32 g af maríhúana, 1,00 g af amfetamíni, 0,26 g af ecstasy og haglabyssuskoti.

Ákærði greiði þóknun skipaðs verjanda síns, S-kk-ef S-kk-ef lögmanns, 114.700 krónur. Ákærði greiði 707.648 krónur í annan sakarkostnað. 4 ber að virða ákærða til hagsbóta við ákvörðun refsingar, sbr. til nokkurrar hliðsjónar dóm Hæstaréttar frá 10. maí 2007 í máli nr. 667/2006.

Ákærði hefur nú í annað sinn verið fundinn sekur um akstur undir áhrifum ávana og fíkniefna.

Að öllu framangreindu virtu þykir refsing ákærða hæfilega ákveðin fangelsi í 120 daga. Unnt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til tilvitnaðra ákvæða laga nr. 77/2019 í ákæru ber að svipta ákærða ökurétti í fimm ár frá dómsbirtingu að telja.

Þá verða fíkniefni og haglabyssuskot gerð upptæk eins og krafist er og nánar greinir í dómsorði.

Loks verður ákærði dæmdur til að greiða sakarkostnað, þ.m.t. málsvarnarþóknun skipaðs verjanda síns sem ákveðin er með virðisaukaskatti í dómsorði.

A-kk-nf H-kk-nf héraðsdómari kveður upp dóm þennan.

D Ó M S O R Ð:

Ákærði, S-kk-nf H-kk-nf H-kk-nf, sæti fangelsi í 120 daga, en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði sæti sviptingu ökuréttar í fimm ár frá dómsbirtingu að telja.

Ákærði sæti upptöku á 0,32 g af maríhúana, 1,00 g af amfetamíni, 0,26 g af ecstasy og haglabyssuskoti.

Ákærði greiði þóknun skipaðs verjanda síns, S-kk-ef S-kk-ef lögmanns, 114.700 krónur. Ákærði greiði 707.648 krónur í annan sakarkostnað.